

REPUBLIKA HRVATSKA

LIČKO-SENJSKA ŽUPANIJA GRAD NOVALJA

UPRAVNI ODJEL ZA KOMUNALNI SUSTAV KLASA: 112-02/20-20/03

URBROJ: 2125/06-05/01-20-3

Novalja, 09. srpnja 2020.g.

Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 4/18 i 112/19), pročelnik Upravnog odjela za komunalni sustav, raspisuje

**OGLAS**

za prijam u službu u Upravni odjel za komunalni sustav Grada Novalje, na radno mjesto

**- komunalni redar -** 2 izvršitelja/izvršiteljice na određeno vrijeme u trajanju od 30 dana, radi poslova čiji se opseg privremeno povećao.

Opći uvjeti za prijam u službu:

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima

Osim općih uvjeta za prijam u službu kandidati/kinje moraju ispunjavati i sljedeće posebne uvjete:

* srednja stručna sprema (IV stupanj) građevinske, tehničke ili ekonomske- ugostiteljske struke,
* 1 godina radnog iskustva na odgovarajućim poslovima
* položeni državni stručni ispit
* poznavanje engleskog jezika – aktivno,
* poznavanje drugog stranog jezika – pasivno
* poznavanje rada na računalu
* položen vozački ispit B kategorije.

Na oglas se mogu javiti osobe obaju spolova.

U službu ne mogu biti primljene osobe za koje postoje zapreke iz članaka 15. i 16.

Zakona o službenicima i namještenicima u lokalnoj i područnoj (regionalnoj) samoupravi.

Uz prijavu kandidati/kandidatkinje trebaju priložiti:

* životopis,
* dokaz o stručnoj spremi (preslika svjedodžbe),
* dokaz o hrvatskom državljanstvu (preslika domovnice ili osobne iskaznice),
* dokaz o radnom iskustvu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje ili ispis elektroničkog zapisa podataka Hrvatskog zavoda za mirovinsko osiguranja),
* potvrda poslodavca ili drugi odgovarajući dokaz (ugovor o radu, rješenje i sl.) o radnom iskustvu ostvarenom na poslovima odgovarajuće stručne spreme i struke od najmanje godinu dana, a koje je evidentirano u elektroničkom zapisu Hrvatskog zavoda za mirovinsko osiguranje,
* uvjerenje da se protiv kandidata/kinje ne vodi kazneni postupak (ne starije od 6 mjeseci),
* vlastoručno potpisanu izjavu da za prijam u službu ne postoje zapreke iz članaka 15. i

16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeriti),

* dokaz o položenom državnom stručnom ispitu ako kandidati/kinje imaju položeni državni stručni ispit (preslika svjedodžbe ili uvjerenje),
* dokaz o poznavanju rada na računalu (svjedodžba, potvrda, izjava i slično),
* dokaz o aktivnom znanju engleskog jezika i poznavanje drugog stranog jezika pasivno (svjedodžbe, potvrda, izjava i slično),
* vlastoručno potpisanu izjavu kandidata/kandidatkinje da je suglasan/na sa svim uvjetima oglasa, te korištenjem i obradom osobnih podataka u svrhu provedbe postupka po objavljenom oglasu,
* dokaz o položenom vozačkom ispitu B kategorije (preslika vozačke dozvole).

Prijavu je potrebno vlastoručno potpisati.

Navedeni dokazi prilažu se u neovjerenoj preslici, a prije izbora kandidat/kinja će predočiti izvornik.

Uvjerenje o zdravstvenoj sposobnosti dostavlja izabrani kandidat/kinja po obavijesti o izboru, a prije donošenja rješenja o prijmu.

Natjecati se mogu i kandidati/kinje koji nemaju položen državni stručni ispit, a kojeg će u slučaju prijma u službu biti obvezni položiti u skladu sa zakonom.

Kandidati/kandidatkinje koji/e ostvaruju pravo prednosti pri zapošljavanju, dužni su u prijavi na oglas pozvati se na to pravo i imaju prednost u odnosu na ostale kandidate/kinje samo pod jednakim uvjetima. Uz prijavu na oglas dužni su priložiti svu dokumentaciju koja omogućuje ostvarivanje navedenog prava (rješenje, uvjerenje, potvrdu i sl.).

Urednom prijavom smatra se prijava sa svim podacima i prilozima navedenim u oglasu. Nepravodobne i neuredne prijave neće se razmatrati niti će podnositelj/ica neuredne prijave biti pozvan/a na dopunu prijave. Osobe koje podnesu nepravodobne ili neuredne prijave na oglas ili ne ispunjavaju formalne uvjete oglasa, ne smatraju se kandidatima/kinjama prijavljenim/a na oglas.

Kandidati/kandidatkinje su obvezni/e pristupiti prethodnoj provjeri znanja i sposobnosti putem pisanog testiranja i intervjua. Ako kandidat/kinja ne pristupi prethodnoj provjeri znanja i sposobnosti smatra se da je povukao/la prijavu na oglas.

Opis poslova radnog mjesta, podaci o plaći radnog mjesta, način testiranja i iz kojeg područja, te pravni i drugi izvori za pripremanje kandidata/kinja za testiranje objavit će se na web stranici Grada Novalje ( [www.novalja.hr](http://www.novalja.hr) ).

 Na istoj web stranici i na oglasnoj ploči Grada Novalje objavit će se vrijeme održavanja prethodne provjere znanja i sposobnosti kandidata/kinja, najmanje 5 dana prije održavanja provjere.

 **Prijave na oglas podnose se u roku od 8 dana od dana objave oglasa u Hrvatskom zavodu za zapošljavanje, Područna služba Gospić, Ispostava Novalja, neposredno u pisarnici Gradske uprave ili poštom na adresu: Grad Novalja, Upravni odjel za komunalni sustav, Trg dr. Franje Tuđmana 1, Novalja, s naznakom: „Oglas za radno mjesto komunalni redar“.**

 O rezultatima oglasa kandidati/kinje će biti obaviješteni/e u zakonskom roku.

 Pročelnik:

 Ante Dabo, mag.ing.aedif.